Koiralla ei näyttänyt olevan omistajaa mukana. Kuljettaja soitti poliisille, että koira saataisiin oikeaan paikkaan.

Iso koira hyyppäsi yksin bussiin Turussa torstaina. Bussin kuljettaja oli tarkkaavainen ja hän varmisti, että koira pääsee turvalliseen paikkaan.

– Huomasin, että Saramäen pysäkillä odotteli koira. Se hyppäsi bussiin, kun ovi avautui. Koira tuli bussin ja se hypähti penkille, bussin kuljettaja Hicham Boujlal kertoo Ilta-Sanomille.

Koiralla ei näyttänyt olevan omistajaa mukana. Boujlal soitti poliisille, jotta koira saataisiin oikeaan paikkaan.

Bussiin hypännyt koira matkusti rauhallisesti penkillä.­

Lounais-Suomen poliisi kertoi torstaina saaneensa tiedon bussissa ilman lippua matkustaneesta koirasta. Poliisin mukaan koira matkusteli Turun seudun joukkoliikenteen eli Fölin bussissa melko pitkän matkan.

Koira matkusti bussissa, jonka kuljettaja Hicham Boujlal huolehti vuoronsa vaihtuessa siitä, että koira pääsee turvalliseen paikkaan.­

Kuljettaja päätti huolehtia itse siitä, että koira pääsee varmasti turvalliseen paikkaan.

Koira seurasi maisemien vaihtumista bussin ikkunasta.­

– Onneksi minulla oli muutamien pysäkkien jälkeen juuri vuoron vaihdon aika ja pääsin itse viemään koiran lähellä olevalle bussivarikolle. Käytin reppuni vyötä hetken apuna, mutta koira lähtikin vierelleni kiltisti kulkemaan. Odotin koiran kanssa varikolla ja poliisit hakivat koiran sieltä. Toivottavasti mukava koira löytää pian omaan kotiin, 41-vuotias Boujlal kertoo.

Turun eläinhoitola huolehtii tilapäisesti ilman omistajaa jääneistä koirista.